pythainlp/thai-wiki-dataset-v4 huggingface dataset:
กระเบาใหญ่

กระเบาใหญ่ หรือ กระเบา (ชื่อวิทยาศาสตร์: "Hydnocarpus anthelminticus") เป็นพืชดอกในวงศ์ Achariaceae แต่เดิมพบในอินโดจีน ปัจจุบันปลูกในจีนตอนใต้ด้วย เป็นหนึ่งในสมุนไพรพื้นฐาน 50 ชนิดที่ใช้ในการแพทย์แผนจีนในชื่อว่า dàfēngzǐ (大风子)
ลักษณะทางพฤกษศาสตร์.
ไม้ยืนต้นขนาดใหญ่ สูง 10 - 20 ม. ลำต้นเปลา เปลือกแข็งเรียบสีน้ำตาล
ใบเดี่ยวเรียงสลับ รูปใบหอกแกมรูปไข่ หรือรูปขอบขนาน ปลายสอบเรียว โคนสอบหรือมน เบี้ยวเล็กน้อย ขอบเรียบ เนื้อใบหนา เส้นแขนงใบ และเส้นใบย่อยเห็นได้ชัดทางด้านล่าง ใบอ่อนสีเขียวอ่อนอมเหลืองเป็นมัน ใบกว้าง 3 - 7 ซม. ยาว 10 - 30 ซม. 
ดอก เป็นช่อ ช่อละ 2 - 3 ดอก สีชมพู มีกลิ่นหอมดอก แยกเพศ อยู่ต่างต้น ดอกเพศผู้ออกเดี่ยวๆ ตามง่ามใบ กลิ่นหอมมาก กลีบเลี้ยง 5 กลีบ มีขนอ่อนนุ่มทั้ง 2 ด้าน กลีบดอก 5 กลีบ สีชมพู เกสรเพศผู้ 5 อัน ดอกเพศเมียออกเป็นช่อสั้นๆ ตามง่ามใบ กลีบเลี้ยงและกลีบดอกเหมือนกับดอกเพศผู้ เกสรเพศผู้ไม่สมบูรณ์ 5 อัน ยอดเกสรเพศเมียแยกเป็น 5 แฉก รังไข่รูปไข่หรือรูปไข่กลับ ดอกบานเต็มที่กว้าง 1.2 - 1.7 เซนติเมตร ก้านดอกยาวประมาณ 2 เซนติเมตร มีขนสั้นๆสีน้ำตาลปกคลุม
ผล กลม เส้นผ่านศูนย์กลาง 8 - 12 ซม. ผิวเรียบ เปลือกแข็ง มีขนหรือเกล็ดสีน้ำตาล มี 30 - 50 เมล็ด อัดกันแน่น เมล็ดรูปไข่ เบี้ยว ปลายทั้งสองข้างมน ออกดอกและติดผล ระหว่างเดือนธันวาคม – เดือนมีนาคม          
อนุกรมวิธานและการตั้งชื่อ.
กระเบาใหญ่ ("Hydnocarpus anthelminthicus") ถูกตั้งชื่ออย่างเป็นทางการโดย Pierre ex Laness และได้รับการตีพิมพ์ใน Bulletin de la Société Botanique de France 55: 522 1866 ปัจจุบันได้รับการยืนยันแล้วว่า "" (มีถิ่นกำเนิดจากประเทศพม่า อินโดจีน คาบสมุทรมลายู และสุมาตรา) เป็นชื่อพ้องของ "H. anthelminthicus" 
กระเบาใหญ่ อยู่ในวงศ์ Achariaceae ชื่ออื่น: กระเบาน้ำ กระเบาแข็ง กระเบาเบ้าแข็ง กาหลง (ภาคกลาง) กระเบา (ทั่วไป) กระเบาตึก กระเบาตึ้ก (เขมร-ตะวันออก) ตัวโฮ่งจี๊ (หรือ ตั่วฮ่วงจี๊ ในภาษาแต้จิ๋ว) เบา (สุราษฎร์ธานี) ยังเป็นที่รู้จักกันอย่างแพร่หลายภายใต้ชื่อ "H. anthelminthicus" ซึ่งชื่อแสดงคุณลักษณะในการขับพยาธิ (anthelmintic) ในภาษาเวียดนาม ชื่อสามัญคือ "lọnồi" (บางครั้งเรียก Ðại phong tử ตามทับศัพท์ภาษาจีน) เป็นหนึ่งในสมุนไพรพื้นฐาน 50 ชนิดที่ใช้ในการแพทย์แผนจีนซึ่งเรียกว่า 大风子 (dàfēngzǐ ต้าเฟิงจึ) หรือ 泰国大风子 (tai guo da feng zi ไท้กั๋วต้าเฟิงจึ)
การแพร่กระจายและถิ่นกำเนิด.
ขึ้นตามป่าดิบใกล้ริมน้ำ ทางภาคใต้และภาคตะวันออกเฉียงเหนือของประเทศไทย ระดับความสูงจากน้ำทะเล 50 - 200 ม. กัมพูชา เวียดนาม และ จีนตอนใต้ในมณฑลกวางสีและมณฑลยูนนาน ที่ระดับความสูงจากน้ำทะเล 300 - 1300 ม. และยังปลูกในมณฑลไหหลำและไต้หวัน
การใช้ประโยชน์.
น้ำมันที่บีบได้จากเมล็ดเรียกว่า "น้ำมันกระเบา" (Chaulmoogra oil หรือ Hydnocarpus oil) มีส่วนประกอบส่วนใหญ่เป็น chaulmoogric acid และ hydnocarpic acid น้ำมันกระเบานำมาใช้รักษาโรคเรื้อน และโรคผิวหนังอย่างอื่นอีก เช่น โรคเรื้อนกวาง หิด นอกจากนี้ ยังใช้แก้อาการปวดบวมตามข้อ 
ผลแก่สุก กินได้ ใช้รับประทานเนื้อในเป็นอาหารคล้ายเผือกต้ม
อัชบาน

อัชบาน, อัฐบาน, อัฏฐบาน หรือ น้ำปานะ เป็นเครื่องดื่มชนิดหนึ่งของไทย ทำจากสมุนไพร มีรสชาติออกเปรี้ยวและเผ็ดร้อน โดยเป็นน้ำต้มกับสมุนไพรต่าง ๆ เช่น มะนาว ส้ม กระเจี๊ยบ มะตูม มะขามเปียก พุทราแผ่น ลำไยแห้ง ขิง ข่า ตะไคร้ หรือพริก ต้มกับน้ำตาลทราย น้ำผึ้ง และเกลือเพื่อแต่งรสชาติ จากนั้นกรองเอาแต่น้ำใส ๆ ใส่น้ำแข็งไปถวายพระสงฆ์ได้ พระสงฆ์ในพุทธศาสนาสามารถฉันน้ำนี้ได้แทนการขบเคี้ยวหลังเพล อัชบานช่วยลดเสมหะ บรรเทาอาการไอ ระบายท้อง และช่วยให้โลหิตไหลเวียนได้สะดวก
หม่อมหลวงเนื่อง นิลรัตน์ เล่าว่ามีหญิงคนหนึ่งชื่อเพิ่มแก่ เรียกชื่อน้ำชนิดนี้ไม่ถูก จึงพูดว่า "ขอน้ำรัฐบาล" หม่อมราชวงศ์วงศ์สินธุ์ สิงหราได้ยินดังนั้นจึงตอบกลับไปว่า "น้ำรัฐบาลไม่มี มีแต่น้ำล้างตีนราษฎร"
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 6 เขตเลือกตั้ง มีสมาชิกสภาผู้แทนราษฎรได้ 16 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 , 2 , 3 และ 4) และ 2 คน (สำหรับเขตเลือกตั้งที่ 5 และ 6) 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 5.
กลุ่มจังหวัดที่ 5 ประกอบไปด้วยจังหวัดนครราชสีมา จังหวัดนครนายก จังหวัดปราจีนบุรี จังหวัดสระแก้ว จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรี จังหวัดตราด และจังหวัดปทุมธานี
ผู้สมัครได้รับการเลือกตั้งในกลุ่มจังหวัดที่ 5.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 5 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองนครราชสีมา และอำเภอขามทะเลสอ
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอปากช่อง อำเภอปักธงชัย อำเภอวังน้ำเขียว อำเภอเสิงสาง และอำเภอครบุรี
เขตเลือกตั้งที่ 3.
เขตการเลือกตั้งที่ 3 ประกอบไปด้วยอำเภอสีคิ้ว อำเภอสูงเนิน อำเภอด่านขุนทด อำเภอเทพารักษ์ อำเภอพระทองคำ และอำเภอโนนไทย
เขตเลือกตั้งที่ 4.
เขตการเลือกตั้งที่ 4 ประกอบไปด้วยอำเภอโนนสูง อำเภอโนนแดง อำเภอประทาย อำเภอพิมาย อำเภอชุมพวง อำเภอเมืองยาง และอำเภอลำทะเมนชัย
เขตเลือกตั้งที่ 5.
เขตการเลือกตั้งที่ 5 ประกอบไปด้วยอำเภอขามสะแกแสง อำเภอคง อำเภอบ้านเหลื่อม อำเภอแก้งสนามนาง อำเภอบัวใหญ่ อำเภอบัวลาย และอำเภอสีดา
เขตเลือกตั้งที่ 6.
เขตการเลือกตั้งที่ 6 ประกอบไปด้วยอำเภอโชคชัย อำเภอหนองบุญมาก อำเภอจักราช อำเภอห้วยแถลง และอำเภอเฉลิมพระเกียรติ
การเลือกตั้งใหม่.
ในภายหลังที่ประชุมคณะกรรมการการเลือกตั้ง (กกต.) มีมติให้ใบเหลืองแก่ผู้สมัครดังต่อไปนี้
และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 3 และ 6 จังหวัดนครราชสีมา โดยกำหนดวันเลือกตั้งใหม่คือวันที่ 13 (สำหรับเขตเลือกตั้งที่ 3) และ 20 (สำหรับเขตเลือกตั้งที่ 6) มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้ง
อินันนา

อินันนา  เป็นเทพเจ้าสตรีในศาสนาเมโสโปเตเมียโบราณ มีความเกี่ยวข้องกับความรัก ความงาม เพศ สงคราม ความยุติธรรม และอำนาจทางการเมือง แรกเริ่มมีบูชาในซุเมอร์ และต่อมาชาวอักเคเดีย บาบิโลนและอัสซีเรียรับไปบูชาในพระนาม "อิชทาร์"
อินันนาเป็นเทพีอุปถัมภ์ของวิหารเออันนาในนครอูรุก ซึ่งเป็นศูนย์กลางลัทธิบูชาในยุคแรกของอินันนา ในอูรุกโบราณมีการบูชาอินันนาในสามรูป อินันนายามเช้า (Inana-UD/hud), อินันนายามเย็น (Inanna sig) และอินันนาผู้สูงศักดิ์ (Inanna NUN) สองรูปหลังนี้มีความเกี่ยวข้องกับดาวศุกร์ สัญลักษณ์ที่สำคัญที่สุดที่ใช้แทนอินันนารวมถึงสิงโตและดวงดาวแปดแฉก สามีของอินันนาคือเทพดูมูซิด (หรือต่อมารู้จักในชื่อ ตัมมุซ; Tammuz)
พบอินันนาปรากฏในปรัมปราต่าง ๆ มากกว่าเทพเจ้าองค์ใด ๆ ในคติซูเมอร์ รวมถึงยังมีนามไวพจน์ต่าง ๆ มากมายเป็นพิเศษ เทียบเคียงได้กับเทพเนร์กัล
พีรวิชญ์ อรรถชิตสถาพร

พีรวิชญ์ อรรถชิตสถาพร (เกิด 5 มีนาคม พ.ศ. 2541) ชื่อเล่น มีน เป็นนักแสดงและนายแบบชาวไทย สังกัดช่อง 3 เอชดี มีผลงานเป็นที่รู้จักกับบทบาท "ติณณ์" จากซีรีส์เรื่อง "บังเอิญรัก Love By Chance"
ประวัติ.
พีรวิชญ์เกิดที่ ฉะเชิงเทรา เป็นบุตรชายคนเดียวของครอบครัว จบสำเร็จการศึกษาระดับประถมศึกษาและมัธยมศึกษาจาก โรงเรียนเซนต์หลุยส์ ฉะเชิงเทรา และจบการศึกษาระดับปริญญาตรีจาก คณะวารสารศาสตร์และสื่อสารมวลชน มหาวิทยาลัยธรรมศาสตร์
อาชีพ.
พีรวิชญ์เริ่มเข้าวงการบันเทิงจากการเข้าร่วมโครงการ "Love Sick Freshy Camp แคมป์วุ่น วัยรุ่นแซ่บ" ในปี 2557 ที่ค้นหานักแสดงวัยรุ่นเพื่อแสดงในละครซีรีส์เรื่อง "Love Sick: The Series ซีซั่น 2" ซึ่งพีรวิชญ์ได้รับบทนักแสดงประกอบในละครซีรีส์เรื่อง "Love Sick: The Series Season 2" ในปี 
ในปี 2559 พีรวิชญ์ได้รับบท ต้นสน ในละครซีรีส์เรื่อง"วุ่นรักพลพรรคตั้งตัว 2" และบท แชมป์ ในละครซีรีส์เรื่อง "Make It Right the Series รักออกเดิน"
พีรวิชญ์เริ่มเป็นที่รู้จักและมีชื่อเสียงจากบท ติณณ์ ในละครซีรีส์เรื่อง "บังเอิญรัก Love By Chance" 
ในปี 2563 พีรวิชญ์ได้เซ็นสัญญาเป็นนักแสดงในสังกัด สถานีโทรทัศน์ไทยทีวีสีช่อง 3
คาราเต้ชิงแชมป์โลก

คาราเต้ชิงแชมป์โลก  หรือที่เรียกว่า ชิงแชมป์คาราเต้โลก  เป็นการแข่งคาราเต้ระดับสูงสุดที่จัดโดยสหพันธ์คาราเต้โลก (WKF) การแข่งขันจะจัดขึ้นในเมืองอื่นทุก ๆ สองปี บางส่วนของการแข่งขันล่าสุด ได้แก่ มาดริดในปี ค.ศ. 2002, มอนเตร์เรย์ในปี ค.ศ. 2004, ตัมเปเรในปี ค.ศ. 2006, โตเกียวในปี ค.ศ. 2008 และเบลเกรดในปี ค.ศ. 2010 ซึ่งการแข่งขันในตอนแรกเต็มไปด้วยความขัดแย้งเกี่ยวกับรูปแบบคาราเต้และชุดกติกา
ส่วนในปี ค.ศ. 1980 ผู้หญิงได้รับอนุญาตให้เข้าร่วมการแข่งได้เป็นครั้งแรก
ซูเปอร์มาริโอ 64 ดีเอส

ซูเปอร์มาริโอ 64 ดีเอส  เป็นวิดีโอเกมแพลตฟอร์ม พัฒนาโดยแผนกอีเอดีของนินเท็นโดและจัดจำหน่ายโดยนินเท็นโด สำหรับเครื่องนินเท็นโด DS โดยเป็นเกมเปิดตัวสำหรับเครื่อง DS และเกม "มาริโอ" เกมแรกของเครื่องนี้ "ซูเปอร์มาริโอ 64 ดีเอส" เป็นการนำเกม "ซูเปอร์มาริโอ 64" ที่วางจำหน่ายบนเครื่องนินเท็นโด 64ในปี 1996 มาทำใหม่ ทั้งกราฟิกใหม่ ตัวละคร ของสะสม โหมดผู้เล่นหลายคน และมินิเกมพิเศษมากมาย เช่นเดียวกับเกมต้นฉบับ เนื้อเรื่องจะมุ่งเน้นไปที่การช่วยเหลือเจ้าหญิงพีชจากคุปปะ ยอชชีเป็นตัวเอกดั้งเดิมที่แตกต่างจากต้นฉบับ โดยมีมาริโอ ลุยจิ และวาริโอเป็นตัวละครที่สามารถปลดล็อกได้ นอกจากนี้ยังทำหน้าที่เป็นส่วนหนึ่งของภาคต่อ
นินเท็นโดเปิดเผย "ซูเปอร์มาริโอ 64 ดีเอส" ในการสาธิตโหมดผู้เล่นหลายคนในงานอี3 2004 และวางจำหน่ายในเดือนพฤศจิกายน 2004 ตัวเกมได้รับเสียงวิจารณ์ในเชิงบวกจากนักวิจารณ์ซึ่งยกย่องโหมดผู้เล่นคนเดียวและการเปลี่ยนแปลงที่เกิดขึ้นจากเกมต้นฉบับ อย่างไรก็ตามตัวเกมถูกวิพากษ์วิจารณ์ในส่วนของโหมดผู้เล่นหลายคนและขาดการควบคุมแบบอนาล็อก ตัวเกมยังกลายเป็นเกมนินเท็นโด DS ที่ขายดีที่สุดอันดับที่ 10 โดยมียอดขายมากกว่า 11.06 ล้านชุดภายในปี 2018 "ซูเปอร์มาริโอ 64 ดีเอส" กลับมาวางขายอีกครั้งบน Virtual Console ของเครื่องวียูในปี 2016
การ์โลส อากาโป

การ์โลส อากาโป มาร์ติเนซ (เกิด 12 มีนาคม ค.ศ. 1993) เป็นนักฟุตบอลชาวอิเควทอเรียลกินี ปัจจุบันเขาลงเล่นให้กับแซนโฮเซเอิร์ทเควกส์ สโมสรในเมเจอร์บีกซอกเกอร์ และทีมชาติอิเควทอเรียลกินี ในตำแหน่งกองหลังขวาและกองหลังกลาง
สโมสรอาชีพ.
อากาโป เกิดในเอลเช จังหวัดอาลิกันเต เขามีบิดาเป็นชาวอิเควทอเรียลกินี และมีมารดาเป็นชาวสเปน เขาลงเล่นในระดับเยาวชนกับ 4 สโมสร ซึ่งรวมไปถึงเอร์กูเลสและเอลเช และสิ้นสุดการลงเล่นในระดับทีมเยาวชนกับอูรากัน จึงได้ลงเล่นในระดับทีมชุดใหญ่กับสโมสรนี้ โดยเขาได้ลงเล่นนัดแรกในเกมเหย้ากับมายอร์กา เบ ในวันที่ 22 มกราคม ค.ศ. 2012 โดยทีมของเขาแพ้ไปด้วยคะแนน 1–2
ในวันที่ 11 กรกฎาคม ค.ศ. 2013 อากาโปได้ย้ายเข้าร่วมทีมนูมันเซีย ทีมในเซกุนดาดิบิซิออน ด้วยสัญญาเป็นเวลา 2 ปี เกมแรกของเขาในฐานะมืออาชีพเกิดขึ้นในวันที่ 25 สิงหาคม ปีเดียวกัน ในเกมที่พวกเขาลงเล่นในเกมเหย้าเอาชนะเรอัลฆาเอน 4–2
ในวันที่ 6 สิงหาคม ค.ศ. 2014 อากาโปได้ย้ายเข้าร่วมทีมบาเลนเซียและได้รับมอบหมายให้ลงเล่นกับทีมสำรอง ซึ่งขณะนั้นลงเล่นอยู่ในเซกุนดาดิบิซิออน เบ ลีกลำดับที่สามของประเทศ หลังจากที่เขาลงเล่นให้กับทีมเป็นเวลา 2 ปี เขาได้ย้ายเข้าร่วมทีมทีมในเซกุนดาดิบิซิออนอีกครั้งกับเอเซเด อูเอสกา ด้วยสัญญาเป็นเวลาสามปี ในวันที่ 14 มิถุนายน ค.ศ. 2016
อากาโปได้ลงเล่นเป็นประจำในการแข่งขันของทีม โดยเขามีส่วนร่วม 21 ครั้ง กับการแข่งขันในฤดูกาล 2017–18 ช่วยให้ทีมจบลำดับที่สองบนตารางคะแนนลีก ทำให้ได้เลื่อนชั้นสู่ลาลิกาได้เป็นครั้งแรกในประวัติศาสตร์สโมสร ซึ่งเขาได้ลงเล่นในลาลิกาครั้งแรก ในวันที่ 25 กันยายน ค.ศ. 2018 ในเกมที่ทีมของเขาแพ้ให้กับอัตเลติโกมาดริด 0–3 ที่เอสตาดิโอเมโตรโปลิตาโน จากการถูกเปลี่ยนตัวลงมาแทนที่ลูวีซีญู
ในวันที่ 20 มิถุนายน ค.ศ. 2019 หลังจากที่อูเอสกาตกชั้นด้วยการจบลำดับสุดท้ายของตาราง อากาโปได้ย้ายเข้าร่วมทีมกาดิซในลีกรอง ด้วยสัญญา 3 ปี โดยไม่มีค่าตัว โดยเขาได้ลงเล่นนัดแรกกับทีมในวันที่ 17 ธันวาคม ค.ศ. 2019 ในเกมเยือนกับเลอัลตัดในรายการโกปาเดลเรย์ โดยกาดิซเอาชนะไปได้ 2–0 ถึงแม้ว่าทีมจะจบตำแหน่งรองชนะเลิศ และได้เลื่อนชั้นสู่ลาลิกา แต่เขาได้รับโอกาสลงเล่นในลีกเพียง 7 นัด และได้ลงเล่นครบทั้งเกมเพียง 4 นัดเท่านั้น
ระดับทีมชาติ.
อากาโปได้รับการติดต่อให้เข้าร่วมทีมชาติอิเควทอเรียลกินีในช่วงปลายเดือนสิงหาคม ค.ศ. 2012 เพื่อแข่งขันแอฟริกาคัพออฟเนชันส์ 2013 รอบคัดเลือก กับทีมชาติสาธารณรัฐประชาธิปไตยคองโกในเดือนถัดมา อย่างไรก็ตามเขาได้รับโอกาสเป็นเพียงตัวสำรอง ทีมของเขาแพ้ไป 0–4 ก่อนที่เขาจะได้รับโอกาสลงสนามครั้งแรกในวันที่ 5 มิถุนายน ค.ศ. 2013 ในเกมกระชับมิตรกับโตโก โดยทีมของเขาแพ้ไปด้วยคะแนน 0–1
 "ณ วันที่ 23 กันยายน ค.ศ. 2020" (ผลคะแนนของอิเควทอเรียลกินี จะแสดงทางด้านซ้าย คะแนนที่แสดงในคอลัมน์ "คะแนน" หมายถึง ผลคะแนนหลังจากที่อากาโปทำประตูได้)
 "ณ วันที่ 23 กันยายน ค.ศ. 2020"
 "ณ วันที่ 23 กันยายน ค.ศ. 2020"
เหตุโจมตีในเวียนนา พ.ศ. 2563

เหตุโจมตีในเวียนนา พ.ศ. 2563 เป็นการโจมตีด้วยอาวุธปืนซึ่งเกี่ยวข้องกับการกราดยิงหลายจุดในกรุงเวียนนา ประเทศออสเตรีย เมื่อวันที่ 2 พฤศจิกายน พ.ศ. 2563 มือปืนหนึ่งคนหรือมากกว่า เปิดฉากยิงด้วยปืนเล็กยาวจู่โจมใกล้ถนนซึ่งเป็นที่ตั้งของธรรมศาลายิวกลาง การเสียชีวิตของพลเรือนสี่คนและผู้ก่อการหนึ่งคนได้รับการยืนยันภายในไม่กี่ชั่วโมงหลังการโจมตี มีผู้บาดเจ็บอีกสิบเจ็ดคน เจ็ดคนในจำนวนนี้มีอาการสาหัส ตำรวจเวียนนากล่าวว่าผู้ก่อการที่ถูกสังหารเป็นผู้สนับสนุนรัฐอิสลามอิรักและลิแวนต์และเหตุโจมตีครั้งนี้เป็นการก่อการร้ายอิสลาม
นายกรัฐมนตรีเซบัสทีอัน ควทซ์ ของออสเตรียกล่าวถึงเหตุการณ์ดังกล่าวว่าเป็น "การโจมตีของผู้ก่อการร้ายที่น่ารังเกียจ" มีรายงานว่าผู้ก่อการคนอื่นหลบหนีไปได้และกำลังถูกไล่ล่าโดยหน่วยปฏิบัติการพิเศษเอโคโคบราและเวกาของออสเตรีย
ภาดาศักดิ์ ตันวิริยะเวชกุล

ภาดาศักดิ์ ตันวิริยะเวชกุล (เกิดเมื่อวันที่ 17 พฤษภาคม พ.ศ. 2539) ชื่อเล่น ไบร์ท เป็นนักเทเบิลเทนนิสชาวไทย สังกัดสโมสร ฟัลเคนเบิร์ก บีทีเค ในลีกอาชีพสูงสุดของประเทศสวีเดน หรือ "พินกิส ลีก" มีผลงานเป็นที่รู้จักในระดับนานาชาติ จากการคว้าเหรียญทองหญิงคู่ผสมในซีเกมส์ 2017 คู่กับ สุธาสินี เสวตรบุตร ซึ่งเป็นเหรียญทองแรกในรอบ 32 ปีของประเภทคู่ผสมไทย 
ประวัติ.
ภาดาศักดิ์ เกิดเมื่อวันที่ 17 พฤษภาคม พ.ศ. 2539 เป็นบุตรของ วชัย ตันวิริยะเวชกุล และ ขันธจิตร พรหมศร ภาดาศักดิ์มีพี่ชาย 1 คนชื่อ รักศักดิ์ ตันวิริยะเวชกุล (ชื่อเล่น บีม) ภาดาศักดิ์จบการศึกษาระดับประถมจากโรงเรียนถนอมพิศวิทยา และจบการศึกษาระดับปริญญาตรีจากคณะบริหารธุรกิจ สาขาการจัดการ มหาวิทยาลัยรัตนบัณฑิต ภาดาศักดิ์มีโค้ชประจำตัวคนแรกคือ ธนบูรณ์ เจริญปัญญาบูรณ์ โค้ชประจำตัวคนที่สองคือ ศรัณย์ บริรักษ์สราวุธ และโค้ชประจำตัวคนปัจจุบันคือ กรกิจ เสริมกิจเสรี ภาดาศักดิ์เริ่มเล่นกีฬาเทเบิลเทนนิสตั้งแต่อายุ 7 ขวบ ภาดาศักดิ์เป็นเยาวชนทีมชาติตั้งแต่อายุ 13 ปี และได้เข้าร่วมทีมชาติชุดใหญ่ตอนอายุ 15 ปี ภาดาศักดิ์ได้เข้าร่วมการแข่งขันโอลิมปิกเยาวชนฤดูร้อน 2010และโอลิมปิกเยาวชนฤดูร้อน 2014 รวมไปถึงเข้ารอบ 64 คนสุดท้ายในการแข่งขัน โอลิมปิกฤดูร้อน 2016 ภาดาศักดิ์มีโอกาสได้เข้าร่วมสโมสรมากมายทั้งการเล่นให้สโมสร มุงกี้ดอล ของลีก 2 ที่สวีเดน, สังกัด ซาน เซบาสเตียน เด รอส ที่สเปนและ ทีม ซาร์ ของประเทศบาห์เรน ในแข่งขันรายการ "ดับเบิ้ลยูอีเอสจี" หรือ เวสต์ เอเชีย แชมเปี้ยนชิพ ปัจจุบันภาดาศักดิ์ลงแข่งขันลีกอาชีพให้กับต้นสังกัด "ฟัลเคนเบิร์ก บีทีเค" ใน "พินกิส ลีก" ลีกเทเบิลเทนนิสอาชีพสูงสุดของประเทศสวีเดน
เหตุโจมตีในมหาวิทยาลัยคาบูล พ.ศ. 2563

เมื่อวันที่ 2 พฤศจิกายน พ.ศ. 2563 มือปืน 3 คนบุกโจมตีภายในมหาวิทยาลัยคาบูลในกรุงคาบูล ประเทศอัฟกานิสถาน ทำให้มีผู้เสียชีวิต 35 คน และมีผู้บาดเจ็บอีก 50 คน การโจมตีเกิดขึ้นเมื่อประมาณ 11.00 น. ซึ่งเป็นช่วงเวลาที่เจ้าหน้าที่รัฐบาลอัฟกานิสถานจะเดินทางมาถึงเพื่อเปิดงานเทศกาลหนังสือจากประเทศอิหร่าน ในเวลาต่อมามือปืนทั้งสามถูกสังหารระหว่างการยิงต่อสู้กับกองกำลังความมั่นคง กลุ่มรัฐอิสลามอิรักและเลแวนต์ – จังหวัดโฆรอซอน ออกมาอ้างความรับผิดชอบในการโจมตี
เหตุโจมตีดังกล่าวเกิดขึ้นหลังสถานการณ์ความตึงเครียดที่เพิ่มขึ้นและดำเนินมาเป็นเวลาหลายเดือนระหว่างรัฐบาลอัฟกานิสถาน กลุ่มฏอลิบาน และนักสู้ในสังกัดรัฐอิสลามอิรักและเลแวนต์
สตาร์ฟ็อกซ์ 64

สตาร์ฟ็อกซ์ 64  เป็นวิดีโอเกมแนวเลื่อนยิงสามมิติที่มีธีมเกี่ยวกับการต่อสู้บนเครื่องบินสำหรับเครื่องนินเท็นโด 64 โดยเป็นการรีบูตเกม "สตาร์ฟ็อกซ์" ดั้งเดิม ตัวเกมได้รับการรีเมคแบบออโต้สเตอริโอสโคปิกในชื่อ "สตาร์ฟ็อกซ์ 64 3D" ซึ่งได้วางจำหน่ายบนเครื่องนินเท็นโด 3DS ในปี 2011
"สตาร์ฟ็อกซ์ 64" เป็นเกมนินเท็นโด 64 เกมแรกที่มีการรองรับ Rumble Pak ซึ่งตอนแรกได้ถูกแถมรวมในเกม ตัวเกมทำยอดขายได้มากกว่า 4 ล้านชุดตั้งแต่วางจำหน่ายทำให้เป็นหนึ่งในเกมที่ขายดีที่สุดในเครื่องนินเท็นโด 64 ตัวเกมได้รับเสียงชื่นชมจากการควบคุมที่แม่นยำ โหมดผู้เล่นหลายคน การแสดงด้วยเสียง และการใช้เส้นทางการเล่นที่หลากหลาย นักวิจารณ์และนักเล่นเกมหลายคนยกให้เกมนี้เป็นหนึ่งในวิดีโอเกมที่ยิ่งใหญ่ที่สุดตลอดกาล
เฟอเรโร รอชเชอร์

เฟอเรโร รอชเชอร์ (อักษรโรมัน: Ferrero Rocher) เป็นขนมหวานทำจากช็อกโกแลตและเฮเซลนัต ซึ่งแฟร์เรโรเอสพีเอ บริษัทช็อกโกแลตอิตาลี เป็นผู้ผลิต
ประวัติ.
เฟอเรโร รอชเชอร์ มีขึ้นในยุโรปเมื่อ ค.ศ. 1982 แต่เมื่อออกจำหน่ายได้ไม่นาน ก็พักการผลิตไประยะหนึ่งเพราะปัญหาการพิมพ์ฉลาก
มีเกเล แฟร์เรโร (Michele Ferrero) ซึ่งได้รับขนานชื่อว่าเป็นผู้คิดค้นผลิตภัณฑ์นี้ ตั้งชื่อผลิตภัณฑ์ตามชื่อถ้ำ "รอเชเดอมาซาบีแยล" (Rocher de Massabielle) ที่เมืองลูร์ด (Lourdes) อันเป็นที่ตั้งวิหารในศาสนาคริสต์ โดยคำว่า "รอเช" (rocher) ในภาษาฝรั่งเศสนั้น หมายความว่า หิน หรือก้อนหิน
ส่วนประกอบ.
เฟอเรโร รอชเชอร์ หนึ่งลูก ประกอบด้วย ผลเฮเซลนัตคั่ว เคลือบด้วยช็อกโกแลตที่ทำจากเฮเซลนัต จากนั้นหุ้มด้วยเวเฟอร์บาง ๆ หนึ่งชั้น แล้วเคลือบด้วยช็อกโกแลตนมผสมเฮเซลนัตบด ก่อนห่อด้วยกระดาษสีทอง
ส่วนประกอบทั่วไป ได้แก่ ช็อกโกแลนม, น้ำตาล, เนยโกโก้, มวลโกโก้, ผงโกโก้ไขมันต่ำ, หางนม, นมผงขาดมันเนย, น้ำมันเนย, น้ำมันปาล์ม, แป้งสาลี, เฮเซลนัต, เกลือ, และโซเดียมไบคาร์บอเนต และใช้เลซิทินเป็นสารทำให้เกาะตัว
การผลิต.
การผลิตนั้นใช้เครื่องจักร ขั้นตอนการผลิตไม่เป็นที่เปิดเผย และไม่อนุญาตให้นำอุปกรณ์บันทึกภาพหรือเสียงเข้าในสถานที่ผลิต นับแต่ ค.ศ. 2015 มีนักวารสารศาสตร์ได้รับเชิญเข้าชมสถานที่เพียงไม่กี่คน และมีสถิติว่า นับตั้งแต่ปีเดียวกันนั้น โรงงานที่แอลบาผลิตเฟอเรโร รอชเชอร์ วันละ 24 ล้านลูก
การจำหน่าย.
แต่ละปี มีเฟอเรโร รอชเชอร์ ราว 3.6 ล้านลูกวางขายในประเทศต่าง ๆ กว่า 40 ประเทศ ในจำนวนนี้เป็นประเทศในยุโรป 28 ประเทศ, อเมริกา 9 ประเทศ, เอเชีย 9 ประเทศ, โอเชียเนีย 2 ประเทศ, และแอฟริกา 2 ประเทศ
ผลกระทบทางวัฒนธรรม.
คริสต์มาส.
เฟอเรโร รอชเชอร์ ได้รับการเชื่อมโยงกับวันคริสต์มาสและปีใหม่ โดยนับตั้งแต่ ค.ศ. 2015 ร้อยละ 61 ของยอดขายเกิดขึ้นในช่วงสามเดือนสุดท้ายของปี
การโฆษณาในสหราชอาณาจักร.
ในสหราชอาณาจักรช่วงคริสต์ทศวรรษ 1990 มีการออกโฆษณาเป็นชุดเพื่อประชาสัมพันธ์ผลิตภัณฑ์นี้โดยอ้างอิงงานเลี้ยงในที่พักทูตยุโรป และโฆษณาดังกล่าวถูกล้อเลียนบ่อยครั้งในวัฒนธรรมประชานิยม ใน ค.ศ. 2000 โฆษณานี้ติดอันดับที่ 21 ในผลสำรวจความนิยม "100 โฆษณายอดเยี่ยม" ของสถานีโทรทัศน์ช่อง 4 แห่งสหราชอาณาจักร
ฮ่องกงและจีน.
เฟอเรโร รอชเชอร์ กับนมผงสำหรับทารก เป็นหนึ่งในสินค้าสิบอย่างที่ถูกลักลอบนำเข้าจีนแผ่นดินใหญ่ผ่านชายแดนฮ่องกงมากที่สุด
พรมงคล ศรีทรัพย์แสง

พรมงคล ศรีทรัพย์แสง หรือที่รู้จักกันในชื่อ อองรี เป็นกองหลังฟุตซอลชาวไทย และเป็นสมาชิกของฟุตซอลทีมชาติไทยในการแข่งฟุตซอลชิงแชมป์โลก 2016 และฟุตซอลชิงแชมป์โลก 2021 นอกจากนี้ เขาเล่นให้แก่สโมสรฟุตซอลการท่าเรือในการแข่งฟุตซอลไทยแลนด์ลีก
รถด่วนดุรนตุ

รถด่วนดุรนตุหรือรถด่วนดูรอนโต  ตามการสะกดภาษาอังกฤษ เป็นชุดรถไฟด่วนทางไกลของการรถไฟอินเดีย ชื่อ "ดุรนตุ" มาจากคำในภาษาเบงกอล দুরন্ত (Durontu) ซึ่งแปลว่า "ไม่หยุด" โดยเริ่มแรกรถไฟชุดนี้จะไม่จอดรับผู้โดยสารที่สถานีใด ๆ ระหว่างต้นทางและปลายทาง แต่เริ่มเปิดรับผู้โดยสารระหว่างทางตั้งแต่เดือนมกราคม ค.ศ. 2016 ตู้โดยสารสีเหลือง-เขียวที่ใช้กับรถไฟชุดนี้มีลวดลายประกอบด้วยสัญลักษณ์ที่สื่อถึงชื่อขบวน ได้แก่แม่น้ำที่ไหลผ่านทุ่งดอกไม้ และเด็กผู้ชายวิ่งเล่นในทุ่ง เส้นทางให้บริการของรถไฟชุดนี้เชื่อมระหว่างเมืองสำคัญและเมืองหลวงของรัฐในประเทศอินเดีย ในปัจจุบันรถด่วนดุรนตุที่เปิดเดินรถทุกวันมีเพียงสองขบวนได้แก่รถด่วนดุรนตุสายนาคปุระ- (มุมไบ) และสายรถด่วนดุรนตุปรับอากาศสาย-ราชโกฏ
ประวัติ.
ใน ค.ศ. 2007 กระทรวงการรางของประเทศอินเดียได้ริเริ่มโครงการรถไฟความเร็วสูง ในระยะแรก กระทรวงการรางเลือกเส้นทางช่วงเดลี-อมฤตสระ ความยาวประมาณ 500 กิโลเมตรเพื่อศึกษาความเป็นไปได้ของโครงการ ต่อมาในวันที่ 19 มกราคม ค.ศ. 2009 มอโมตา บอนโดปัทเย รัฐมนตรีว่าการกระทรวงการรางกล่าวว่าทางกระทรวงจะขอคำปรึกษาจากต่างประเทศเพื่อดำเนินกิจการรถไฟความเร็วสูง โดยนอกเหนือจากเส้นทางสายเดลี-อมฤตสระแล้ว จะพิจารณาเพิ่มอีก 4 เส้นทางได้แก่ปูเน-มุมไบ-อะห์มดาบาด สายไฮเดอราบาด-โฑรนกัล-วิชยวาฑะ-เจนไน สายเจนไน-บังคาลอร์-โกยัมปุตตูร-เอรณากุฬัม-ติรุวนันตปุรัม และสายฮาวรา-หลดิยา รถด่วนดุรนตุสายแรกที่เปิดให้บริการเดินรถระหว่างนครโกลกาตา (สถานีสิยาลทหะ) และกรุงนิวเดลี (สถานีนิวเดลี) ซึ่งขบวนดังกล่าวได้ขยายระยะการให้บริการต่อจากนิวเดลีไปยังสถานีรถไฟชุมทางพิกาเนร์ในเมืองพิกาเนร์ รัฐราชสถาน ในช่วงต้น ค.ศ. 2020
เหตุโจมตีในประเทศอัฟกานิสถาน เดือนพฤศจิกายน พ.ศ. 2563

เหตุโจมตีในประเทศอัฟกานิสถาน เดือนพฤศจิกายน พ.ศ. 2563 เป็นการโจมตีหลายครั้งของกลุ่มผู้ก่อการร้ายไม่ว่าจะเป็นกลุ่มฏอลิบานหรือรัฐอิสลามอิรักและเลแวนต์ – จังหวัดโฆรอซอนภายในเดือนพฤศจิกายน พ.ศ. 2563 เหตุโจมตีส่งผลให้มีผู้เสียชีวิตอย่างน้อย 27 คน และผู้บาดเจ็บกว่า 50 คน
อินเฟสเทชัน (หนังสือการ์ตูน)

อินเฟสเทชัน  เป็นหนังสือการ์ตูนข้ามฝั่งที่ตีพิมพ์โดยไอดีดับเบิลยู พับลิชชิง และเชื่อมโยงซีรีส์ลิขสิทธิ์และต้นฉบับต่าง ๆ เข้าด้วยกัน ซึ่งเผยแพร่ตั้งแต่เดือนมกราคมถึงเมษายน ค.ศ. 2011 ซึ่งประกอบด้วยสองชุดจบเท่านั้น ได้แก่ "อินเฟสเทชัน" #1–2 โดยมีฉากอยู่ในจักรวาล"ซอมบีส์เวอร์ซัสโรบอตส์" และ"ซีวีโอ" รวมทั้งซีรีส์ลิมิเต็ดสองฉบับจากจักรวาล"จีไอโจ", "ทรานส์ฟอร์มเมอร์ส", "โกสต์บัสเตอส์" และ"สตาร์ เทรค" นอกจากนี้ ไอดีดับเบิลยูยังตีพิมพ์ฉบับไทอิน"พ็อกเก็ตก๊อด"แบบดิจิทัลในเดือนพฤษภาคม ค.ศ. 2011 ซึ่งรวมอยู่ในหนังสือปกแข็ง
จากนั้น ไอดีดับเบิลยูได้เปิดตัวซีรีส์ส่งท้ายสี่ฉบับชื่อ"อินเฟสเทชัน: เอาต์เบรก" ตั้งแต่เดือนมิถุนายน ค.ศ. 2011 – กันยายน ค.ศ. 2011 ซึ่งหยิบเรื่องซีวีโอขึ้นมาหลังจากเหตุการณ์"อินเฟสเทชัน" และยังแนะนำเหตุการณ์ของซีรีส์ลิมิเต็ด "กรูมเลก" ในเรื่องซีวีโอที่ต่อเนื่องกัน ไอดีดับเบิลยูยังเผยแพร่ซีรีส์ติดตามสี่ฉบับที่ตั้งอยู่ในจักรวาล"ซอมบีส์เวอร์ซัสโรบอตส์" หลังจากเหตุการณ์"อินเฟสเทชัน" ซึ่งมีชื่อว่า"ซอมบีส์เวอร์ซัสโรบอตส์: อันเดอร์ซิตี"
คำนำ.
บริตต์ (จาก"ซีวีโอ: คัฟเวิร์ตแวมไพริกออพพอเรชันส์") ได้เข้ามาคบค้าสมาคมกับดิอันเดอร์มายด์ (จาก"ซอมบีส์เวอร์ซัสโรบอตส์") เพื่อนำกองทัพซอมบีผ่านจักรวาลของ"สตาร์ เทรค", "เดอะทรานส์ฟอร์มเมอร์ส", "โกสต์บัสเตอส์", "จีไอโจ" และ"พ็อกเก็ตก๊อด"
ชื่อเรื่อง.
"อินเฟสเทชัน" #1.
เผยแพร่ในเดือนมกราคม ค.ศ. 2011 เขียนโดยแดน แอบเนตต์ และแอนดี แลนนิง พร้อมด้วยงานศิลปะโดยดาวิด เมสซีนา
"สตาร์ เทรค: อินเฟสเทชัน" #1–2.
เผยแพร่รายปักษ์ในเดือนกุมภาพันธ์ ค.ศ. 2011 เขียนโดยสก็อต ทิปตัน และเดวิด ทิปตัน พร้อมด้วยงานศิลปะโดยเคซีย์ มาโลนีย์
"เดอะทรานส์ฟอร์มเมอร์ส: อินเฟสเทชัน" #1–2.
เผยแพร่รายปักษ์ในเดือนกุมภาพันธ์ ค.ศ. 2011 เขียนโดยแดน แอบเนตต์ และแอนดี แลนนิง พร้อมด้วยงานศิลปะโดยนิก โรช
"โกสต์บัสเตอส์: อินเฟสเทชัน" #1–2.
เผยแพร่รายปักษ์ในเดือนมีนาคม ค.ศ. 2011 เขียนโดยเอริก เบิร์นแฮม พร้อมด้วยงานศิลปะโดยไคล์ ฮอตซ์
"จีไอโจ: อินเฟสเทชัน" #1–2.
เผยแพร่รายปักษ์ในเดือนมีนาคม ค.ศ. 2011 เขียนโดยไมก์ ไรต์ พร้อมด้วยงานศิลปะโดยโจวันนี ติมปาโน
รายชื่อภูมิภาคของจีน

รายชื่อภูมิภาคของจีน รายชื่อภูมิภาคระดับบนสุดดั้งเดิมของจีน
สาธารณรัฐประชาชนจีน.
ภูมิภาคทางการ (1949–1952).
รายชื่อ 34 เขตการปกครองระดับมณฑลของสาธารณรัฐประชาชนจีน ที่แบ่งตามการจัดเขตบริหารใหญ่ (大行政区) ซึ่งตั้งขึ้นในช่วงแรก ๆ ของการก่อตั้งประเทศจีนตั้งแต่ปี ค.ศ. 1949 ถึง 1952 เพื่อปกครองหลายมณฑล เขตการปกครองตนเอง และนครปกครองโดยตรงต่าง ๆ ในเวลานั้นมีการแบ่งเขตออกเป็น 6 เขตบริหารใหญ่ หรือเรียก หกเขตบริหารใหญ่ของสาธารณรัฐประชาชนจีน (中华人民共和国六大行政区) คือ จีนภาคเหนือ , จีนภาคตะวันออกเฉียงเหนือ , จีนภาคตะวันออก , จีนภาคกลางและใต้ , จีนภาคตะวันตกเฉียงใต้ , และจีนภาคตะวันตกเฉียงเหนือ  คณะกรรมการทหาร (บริหาร) จัดตั้งภูมิภาคเหล่านี้ขึ้นเพื่อนำรัฐบาลท้องถิ่นต่าง ๆ ให้อยู่ภายใต้เขตอำนาจปกครองในนามของรัฐบาลประชาชนกลาง ดำเนินการตามนโยบายและนโยบายส่วนกลางต่าง ๆ ดำเนินการก่อสร้างทางการเมืองในระบอบประชาธิปไตย ดำเนินการ ขบวนการปฏิรูปสังคมนิยมต่าง ๆ และฟื้นฟูกิจการทางเศรษฐกิจและวัฒนธรรมและการศึกษาของชาติและด้านอื่น ๆ หน่วยการบริหารส่วนภูมิภาคที่เรียก เขตบริหารใหญ่นี้ถูกยกเลิกไปแล้วในปี ค.ศ. 1954
ภูมิภาคแบบอื่น.
เขตการปกครองของประเทศจีน ตามรัฐธรรมนูญของจีนกำหนดให้มีเขตการปกครองโดยนิตินัยสามระดับ ได้แก่ ระดับมณฑล (มณฑล เขตปกครองตนเอง นครปกครองโดยตรง และเขตบริหารพิเศษ), ระดับจังหวัด, ระดับอำเภอ เท่านั้น
การแบ่งภูมิภาคแบบอื่น เฉพาะในทางสถิติเชิงพาณิชย์ (ไม่เป็นทางการ) ซึ่งปัจจุบันแบ่งออกตามภูมิศาสตร์เป็น 6–7 ภาค คือ จีนภาคเหนือ (华北; หฺวาเป่ย์), จีนภาคตะวันออกเฉียงเหนือ (东北; ตงเป่ย์), จีนภาคตะวันออก (华东; หฺวาตง), จีนภาคกลาง (华中; หฺวาจง), จีนภาคใต้ (华南; หฺวาหนาน) และ จีนภาคตะวันตก (华西; หฺวาซี) ซึ่งบางครั้งจีนภาคตะวันตกอาจแบ่งออกเป็น 2 ภาคคือ จีนภาคตะวันตกเฉียงเหนือ (西北; ซีเป่ย์) และ จีนภาคตะวันตกเฉียงใต้ (西南; ซีหนาน) ในทางสถิติพาณิชย์บางครั้งยังแบ่งรวม ไต้หวัน ฮ่องกง และ มาเก๊าเป็นภูมิภาคย่อยเดียวกัน (港澳台地区)
สตีแวน ดา กอสตา

สตีแวน ดา กอสตา  บางครั้งเขียนเป็น สตีแวน ดากอสตา (23 มกราคม 1997 –) เป็นนักคาราเต้ชาวฝรั่งเศส ในปี ค.ศ. 2018 เขาได้รับรางวัลเหรียญทองในรายการ 67 กก. ชาย ในการแข่งคาราเต้ชิงแชมป์โลก 2018 ซึ่งจัดขึ้นที่มาดริด ประเทศสเปน นอกจากนี้ เขามีกำหนดจะเป็นตัวแทนของประเทศฝรั่งเศสในโอลิมปิกฤดูร้อน 2020 ที่โตเกียว ประเทศญี่ปุ่น
อาชีพ.
ในปี ค.ศ. 2015 ในการแข่งกีฬายูโรเปียนเกมส์ 2015 ซึ่งจัดขึ้นที่บากู ประเทศอาเซอร์ไบจาน เขาได้รับรางวัลเหรียญเงินในการแข่งคูมิเตะ 67 กก. ชาย โดยในรอบชิงชนะเลิศ เขาแพ้บูรัก อุยกูร์ จากตุรกี
ในปี ค.ศ. 2016 เขาได้รับรางวัลเหรียญทองจากการแข่งคูมิเตะ 67 กก. ชาย ในคาราเต้ชิงแชมป์ยุโรป 2016 ซึ่งจัดขึ้นที่เมืองมงเปอลีเย ประเทศฝรั่งเศส นอกจากนี้ เขายังได้รับรางวัลเหรียญทองในการแข่งคูมิเตะประเภททีมชาย ในการแข่งคาราเต้ชิงแชมป์โลก 2016 ซึ่งจัดขึ้นที่ลินซ์ ประเทศออสเตรีย เขาได้รับหนึ่งในเหรียญทองแดงจากการแข่งครั้งนั้น ในปีต่อมา เขาได้รับรางวัลเหรียญเงินจากการแข่งคูมิเตะประเภททีมชายในคาราเต้ชิงแชมป์ยุโรป 2017 ซึ่งจัดขึ้นที่เมืองอิซมิท ประเทศตุรกี ในปี ค.ศ. 2017 ที่การแข่งเวิลด์เกมส์ 2017 ซึ่งจัดขึ้นที่เมืองวรอตสวัฟ ประเทศโปแลนด์ เขาได้รับรางวัลเหรียญทองจากการแข่งคูมิเตะ 67 กก. ชาย โดยในรอบชิงชนะเลิศ เขาเป็นฝ่ายชนะจอร์แดน ทอมัส แห่งบริเตนใหญ่
ในการแข่งคาราเต้ชิงแชมป์โลก 2018 ซึ่งจัดขึ้นที่กรุงมาดริด ประเทศสเปน เขาได้รับรางวัลเหรียญทองในรุ่น 67 กก. ชาย โดยในรอบชิงชนะเลิศ เขาเป็นฝ่ายชนะวีนีซียุส ฟีกูเอย์รา จากบราซิล ในปีต่อมา เขายังได้รับรางวัลเหรียญทองจากการแข่งคูมิเตะ 67 กก. ชาย ในคาราเต้ชิงแชมป์ยุโรป 2019 ซึ่งจัดขึ้นที่เมืองกัวดาลาฆารา ประเทศสเปน
ช้าง เอฟเอคัพ 2563–64

การแข่งขัน ไทยเอฟเอคัพ 2563–64 (หรือ ช้าง เอฟเอคัพ 2563–64 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 25 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบแบ่งกลุ่ม รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2563–64 โดยในรอบชิงชนะเลิศของฤดูกาลนี้จะเป็นฤดูกาลที่สองที่ใช้วีเออาร์
สโมสร.
รายชื่อสโมสรที่เข้าร่วมการแข่งขัน ทีมสำรองไม่สามารถลงแข่งขันได้
รอบการแข่งขัน.
รอบคัดเลือก.
การจับสลากแบ่งสายมีขึ้นในวันที่ 24 กุมภาพันธ์ 2563 ที่ห้องประชุมชั้น 25 การกีฬาแห่งประเทศไทย โดยมีทั้งหมด 97 สโมสรที่เข้าร่วมการแข่งขันในรอบคัดเลือก โดยแบ่งเป็นการแข่งขันทั้งหมด 28 คู่ และอีก 20 สโมสรจะได้สิทธิ์ผ่านเข้าสู่รอบ 64 ทีมสุดท้ายโดยอัตโนมัติ
รอบ 64 ทีมสุดท้าย.
สโมสรที่ผ่านเข้ารอบจากรอบคัดเลือก 36 สโมสร รวมกับสโมสรที่ชนะผ่านอีก 12 สโมสร และสโมสรในไทยลีกอีก 16 สโมสรรวมเป็น 64 สโมสรเข้าแข่งขันในรอบ 64 ทีมสุดท้าย โดยการจับสลากแบ่งสายมีขึ้นเมื่อวันที่ 22 ตุลาคม 2563 ที่ราชพฤกษ์คลับ การแข่งขันมีขึ้นในวันที่ 7–8 พฤศจิกายน 2563
รอบ 32 ทีมสุดท้าย.
รอบ 32 ทีมสุดท้ายจะประกอบไปด้วย 32 สโมสรซึ่งเป็นผู้ชนะมาจากรอบ 64 ทีมสุดท้าย ได้แก่ 15 สโมสรจาก ที1, 5 สโมสรจาก ที2, 10 สโมสรจาก ที3, และ 2 สโมสรจาก ที4. การจับสลากสำหรับรอบนี้จะมีขึ้นในวันที่ 12 พฤศจิกายน พ.ศ. 2563.
รอบ 16 ทีมสุดท้าย.
รอบ 16 ทีมสุดท้ายจะประกอบไปด้วย 16 สโมสรซึ่งเป็นผู้ชนะมาจากรอบ 32 ทีมสุดท้าย ได้แก่ 10 สโมสรจาก ที1, 2 สโมสรจาก ที2 และ 4 สโมสรจาก ที3. รอบนี้มีการจับสลากขึ้นเมื่อวันที่ 15 ธันวาคม พ.ศ. 2563.
รอบ 8 ทีมสุดท้าย.
รอบ 8 ทีมสุดท้ายจะประกอบไปด้วย 8 สโมสรที่มาจากผู้ชนะของรอบสามซึ่งประกอบไปด้วย 7 สโมสรจาก ที1 และ 1 สโมสร จาก ที3. รอบนี้จะมีการจับสลากขึ้นในวันที่ 1 มีนาคม พ.ศ. 2564.
รอบรองชนะเลิศ.
รอบรองชนะเลิศจะประกอบไปด้วย 4 สโมสรที่มาจากผู้ชนะของรอบ 8 ทีมสุดท้ายซึ่งประกอบไปด้วย 4 สโมสรจาก ที1 
การจับสลากประกบคู่จัดขึ้นในวันที่ 5 เมษายน 2564 ส่วนการแข่งขันจัดในวันที่ 7 เมษายน 2564
รอบชิงชนะเลิศ.
รอบชิงชนะเลิศจะแข่งขันในวันที่ 11 เมษายน 2564 โดยจัดการแข่งขันแบบปิดเนื่องจากการระบาดทั่วของโควิด-19 ในประเทศไทย
ชิริโตริ

ชิริโตริ (; โรมาจิ: "Shiritori") เป็นเกมคำภาษาญี่ปุ่นที่ผู้เล่นจะต้องพูดคำศัพท์ที่ขึ้นต้นด้วยคานะตัวสุดท้ายของคำที่ผู้เล่นคนก่อนหน้าพูดออกมา คำศัพท์ดังกล่าวจะสะกดด้วยฮิรางานะ คาตากานะ หรือคันจิก็ได้ ชื่อเกม "ชิริโตริ" มีความหมายตรงตัวว่า "เอาส่วนท้าย"
กติกา.
กติกาเกมชิริโตริอาจจะดัดแปลงได้ตามแต่ผู้เล่นจะตกลงกัน แต่โดยทั่วไปแล้วจะอนุญาตให้ใช้คำนามเท่านั้น ห้ามใช้คำที่เคยใช้ไปแล้วจนกว่าจะจบเกม ผู้เล่นที่พูดคำที่ลงท้ายด้วยตัวอึง (ฮิรางานะ ん หรือคาตากานะ ン) จะถูกปรับแพ้เนื่องจากในภาษาญี่ปุ่นไม่มีคำที่ขึ้นต้นด้วยอักษรตัวนี้ คำนามประสมที่เกิดจากคำสองคำที่เชื่อมกันด้วยคำช่วย の สามารถใช้ได้ถ้าคำนั้นเป็นที่ยอมรับกันโดยทั่วไป เช่น 男の子 (เด็กผู้ชาย) ซึ่งมาจาก 男 (เพศชาย) ประสมกับ 子 (เด็ก)
ตัวอย่าง:"sakura"  → "rajio"  → "onigiri"  → "risu"  → "sumou"  → "udon" .ผู้เล่นที่ใช้คำว่า "udon" แพ้เกมนี้ เพราะเป็นคำที่ลงท้ายด้วย "N" 
กฎทางเลือก.
บางกติกาจะกำหนดให้ต้องเริ่มเกมด้วยคำว่า "ชิริโตริ" แต่ไม่จำเป็นเสมอไป เช่นเกมในภาพที่แสดงซึ่งเริ่มเกมด้วยคำว่า おにぎり หรือข้าวปั้นโอนิงิริ เป็นต้น อย่างไรก็ตาม เนื่องจากระบบการเขียนภาษาญี่ปุ่นมีการควบเสียงตัวอักษรยะ ยุ และโยะรวมกับตัวอักษรที่ประสมเสียงอิ โดยตัวอักษรยะ ยุ หรือโยะดังกล่าวจะถูกย่อลงเป็นตัวเล็กที่เรียกว่าโยอง มีการใช้เครื่องหมายดากูเต็งหรือฮันดากูเต็งเพื่อเปลี่ยนเสียงตัวพยัญชนะ และมีการใช้เครื่องหมายโชอมปุเพื่อยืดเสียงสระเป็นเสียงยาวในคำยืมจากภาษาอื่น การตีความ "ตัวสุดท้าย" หรือ "พยางค์สุดท้าย" ในกรณีดังกล่าวอาจจะกำกวมและทำให้สับสน บางครั้งจึงต้องตกลงกันว่าจะอนุโลมแบบใดได้บ้าง
อาณัติ รัตนพล

พลตรี อาณัติ รัตนพล เป็นอดีตนักวิ่งระยะสั้นชาวไทย ในระหว่างปี พ.ศ. 2513 ถึง พ.ศ. 2521 เขาได้รับรางวัลชนะเลิศการวิ่งผลัดสองครั้งและเหรียญทองเฉพาะบุคคลเจ็ดเหรียญในการแข่งเอเชียนเกมส์และกรีฑาชิงแชมป์เอเชีย ซึ่งโดยทั่วไปแล้วเขาจะได้เหรียญทั้งสามรายการในแต่ละการแข่ง ได้แก่ 100 ม., 200 ม. และการวิ่งผลัด 4×100 ม. เขาเกษียณในปี พ.ศ. 2522 หลังจากได้อันดับสี่ในระยะ 100 ม. จากการแข่งขันชิงแชมป์เอเชีย เขาเข้าแข่งขันในโอลิมปิกฤดูร้อน 1972 และ 1976 แต่ไม่สามารถเข้าสู่รอบชิงชนะเลิศได้สำเร็จ
รายชื่อประเทศเรียงตามจำนวนประชากรในปี พ.ศ. 2450

นี้คือรายชื่อประเทศเรียงตามจำนวนประชากรในปี พ.ศ. 2450 ตัวเลขประมาณการอยู่ที่ประมาณต้นปีและตัวเลขประชากรที่แน่นอนสำหรับประเทศที่มีการสำรวจสำมะโนประชากรในปี พ.ศ. 2450 (ซึ่งอยู่ในช่วงเวลาต่าง ๆ ในปีนั้น)
รายชื่อประเทศเรียงตามจำนวนประชากรในปี พ.ศ. 2482

นี้คือรายชื่อประเทศเรียงตามจำนวนประชากรในปี พ.ศ. 2482 ตัวเลขประมาณการอยู่ที่ประมาณต้นปีและตัวเลขประชากรที่แน่นอนสำหรับประเทศที่มีการสำรวจสำมะโนประชากรในปี พ.ศ. 2482 (ซึ่งอยู่ในช่วงเวลาต่าง ๆ ในปีนั้น)
ซิป2

ซิป2  เป็นบริษัทที่จัดหาและได้รับใบอนุญาตซอฟต์แวร์คู่มือเมืองออนไลน์ให้กับหนังสือพิมพ์ บริษัทก่อตั้งขึ้นในพาโลอัลโต, แคลิฟอร์เนีย ในฐานะเครือข่ายข้อมูลการเชื่อมโยงทั่วโลก ในปี ค.ศ. 1995 โดยพี่น้อง อีลอนและ คิมบาล มัสก์ และ เกร็ก โคยูรี เริ่มแรก Global Link ให้ธุรกิจในท้องถิ่นมีตัวตนทางอินเทอร์เน็ต#เปลี่ยนทาง แต่ต่อมาได้เริ่มให้ความช่วยเหลือหนังสือพิมพ์ในการออกแบบคู่มือแนะนำเมืองออนไลน์ก่อนที่คอมแพค คอมพิวเตอร์จะซื้อในปี ค.ศ. 1999
เอ็กซ์.คอม

เอ็กซ์.คอม  เป็นธนาคารออนไลน์ที่ก่อตั้งโดยอีลอน มัสก์ (Elon Musk) ในเดือนพฤศจิกายน พ.ศ. 2542 ในเดือนมีนาคม พ.ศ. 2543 X.com ได้ควบรวมกิจการกับ บริษัท Confinityซึ่งเป็นบริษัทซอฟท์แวร์ในซิลิคอนแวลลีย์ มัสก์ประทับใจ Confinity เพราะระบบการจ่ายเงินที่ง่าย บริษัทที่ควบรวมกิจการเปลี่ยนชื่อเป็นเพย์แพล ต่อมาบริษัทอีเบย์ซื้อเพย์แพลในราคา 1.5 พันล้านดอลลาร์ ในปี พ.ศ. 2544 
ชื่อโดเมน.
ในเดือนกรกฎาคม 2017 เพย์แพลขายโดเมน x.com คืนให้กับ อีลอน มัสก์ ตั้งแต่ปี 2023 x.com เริ่มถูกนำมาใช้กับฟีเจอร์บางอย่างของ Twitter ที่อีลอน มัสก์ ซื้อกิจการมา และเปลี่ยนชื่อเป็น X
โซลาร์ซิตี

โซลาร์ซิตี คอร์ปอเรชัน  เป็นบริษัทในเครือของบริษัท เทสลาที่พัฒนาและจำหน่ายแผงเซลล์แสงอาทิตย์และกระเบื้องหลังคาพลังงานแสงอาทิตย์ มีสำนักงานใหญ่อยู่ที่ฟรีมอนต์ แคลิฟอร์เนีย หลังจากการเข้าซื้อกิจการในปี พ.ศ. 2559 มีผลให้ผลิตภัณฑ์และบริการทั้งหมดจะขายผ่านเว็บไซต์ของเทสลา บริษัทร่วมกับพานาโซนิคผลิตชิ้นส่วนโมดูลพลังงานแสงอาทิตย์ในโรงงานกีกาแฟ็กตอรีนิวยอร์ก ในบัฟฟาโล นิวยอร์ก
โอเพนเอไอ

โอเพนเอไอ  เป็นห้องปฏิบัติการวิจัยปัญญาประดิษฐ์ ประกอบด้วย OpenAI LP ซึ่งเป็นบริษัทที่แสวงหาผลกำไรและบริษัทแม่ OpenAI Inc. เป็นที่ไม่แสวงหาผลกำไร บริษัทเป็นคู่แข่งของ DeepMind ที่ดำเนินการวิจัยในด้านปัญญาประดิษฐ์ (AI) ด้วยระบุเป้าหมายในการส่งเสริมและพัฒนาปัญญาประดิษฐ์ที่เป็นมิตรในรูปแบบที่เป็นประโยชน์ต่อมนุษย์โดยรวม องค์กรนี้ก่อตั้งขึ้นในซานฟรานซิสโก เมื่อปลายปี พ.ศ. 2558 โดย อีลอน มัสก์, Sam Altman และคนอื่น ๆ ซึ่งร่วมกันบริจาคเงิน 1 พันล้านเหรียญสหรัฐ มัสก์ลาออกจากคณะกรรมการในเดือนกุมภาพันธ์ ค.ศ. 2018 แต่ยังคงเป็นผู้บริจาค ในปี ค.ศ. 2019 OpenAI LP ได้รับเงินลงทุน 1 พันล้านเหรียญสหรัฐจากไมโครซอฟท์
ท่าอากาศยานสตึงแตรง

ท่าอากาศยานสตึงแตรง  (IATA: TNX, ICAO: VDST) เป็นท่าอากาศยานที่ให้บริการ เมืองสตึงแตรง ซึ่งได้ปิดตัวลงเมื่อปี พ.ศ. 2546
ประวัติและแผนพัฒนาท่าอากาศยาน.
ประวัติเมื่อครั้งเปิดท่าอากาศยานสตึงแตรงมีไม่แน่ชัด แต่ท่าอากาศยานแห่งนี้ได้ปิดตัวลงไปเมื่อปี พ.ศ. 2546 และมีแผนที่จะเปิดท่าอากาศยานแห่งนี้อีกครั้ง โดยมีความคิดนี้ครั้งแรกในปี พ.ศ. 2551 และในปี พ.ศ. 2560 ธนาคารพัฒนาเอเชียจะใช้ท่าอากาศยานแห่งนี้พัฒนาการบินในบริเวณตะวันออกเฉียงเหนือของกัมพูชา และเพิ่มการเชื่อมต่อไปยังประเทศลาว ซึ่งจะใช้เงินประมาณห้าล้านดอลลาร์สหรัฐเพื่อเปิดท่าอากาศยาน และจะต้องใช้เงินประมาณ 20 - 30 ล้านดอลลาร์สหรัฐเพื่อจะรองรับเครื่องบินขนาด แอร์บัส เอ320 และ โบอิง 737
ต่อมาในปี พ.ศ. 2562 ได้มีการเสนอข่าวอีกครั้ง ซึ่งรัฐบาลกัมพูชาได้รับโครงการนี้ไว้สำหรับข้อริเริ่มเข็มขัดและเส้นทาง แต่ครั้งนี้อาจจะต้องใช้ทุนประมาณ 50 - 60 ล้านดอลลาร์สหรัฐในการเปิดท่าอากาศยานอีกครั้ง
อาคารสถานที่.
อาคารผู้โดยสารเป็นอาคารชั้นเดียวขนาดเล็กซึ่งไม่ได้ใช้งาน พร้อมลานจอดอากาศยานเก่าขนาดกว้าง 78 เมตร ยาว 150 เมตร
ทางขับเก่ามีขนาดกว้าง 16 เมตร ยาว 136 เมตร และทางวิ่งเก่าทิศทาง 02/20 ใช้พื้นผิวแอสฟอลต์คอนกรีต มีความกว้าง 21.5 เมตร ยาว 1,295 เมตร
รายชื่อสายการบิน.
ขณะนี้ไม่มีสายการบินใดให้บริการ ณ ท่าอากาศยานแห่งนี้
เดอะบอริงคอมพานี

เดอะบอริงคอมพานี  (หรือที่รู้จักกันในชื่อ TBC) เป็นบริษัทให้บริการโครงสร้างพื้นฐานและการก่อสร้างอุโมงค์ของอเมริกัน ก่อตั้งโดยอีลอน มัสก์ ในเดือนธันวาคม พ.ศ. 2559
มัสก์อ้างถึงความยากลำบากในการจราจรและข้อจำกัดของลอสแองเจลิสกับเครือข่ายการขนส่งสองมิติในปัจจุบันว่าเป็นแรงบันดาลใจในโครงการนี้ The Boring Company ก่อตั้งขึ้นครั้งแรกในเดือนธันวาคม พ.ศ. 2559 ในฐานะบริษัทย่อยของ SpaceX โดยแยกตัวออกมาและเป็นอิสระอย่างเต็มตัวในปี พ.ศ. 2561 ณ เดือนธันวาคม พ.ศ. 2561 มัสก์ถือหุ้น 90% และ SpaceX ถือหุ้น 6% เพื่อ ตอบแทนจากการใช้ทรัพยากร SpaceX ในช่วงเริ่มต้นของบริษัท การลงทุนภายนอกในช่วงปี พ.ศ. 2562 ได้เปลี่ยนการแบ่งส่วนของผู้ถือหุ้น
อุโมงค์ทดสอบบอริง

อุโมงค์ทดสอบบอริง  เป็นอุโมงค์ทดสอบในเมือง Hawthorne รัฐแคลิฟอร์เนีย สหรัฐ ซึ่งสร้างโดย The Boring Company ในปลายปี ค.ศ. 2018 อุโมงค์เจาะเดี่ยวถูกสร้างขึ้นในช่วงปี ค.ศ. 2017-2018 โดยใช้เครื่องขุดอุโมงค์ขนาดเส้นผ่านศูนย์กลาง 4.2 เมตร (14 ฟุต) ได้เส้นผ่านศูนย์กลางภายใน 3.8 เมตร (12 ฟุต)
เส้นทาง.
<templatestyles src="Routemap/styles.css"/>
เส้นทางส่วนใหญ่วิ่งออกไปข้างนอกและกลับมาจากปริมณฑลของสนามบินเทศบาลฮอว์ธอร์น โดยมีส่วนที่สั้นมากอยู่ใต้มุมรั้วสนามบินโดยไม่ต้องเข้าไปใต้รันเวย์ 
อุโมงค์เริ่มต้นระหว่างท่อระบายน้ำพายุ Dominguez Channel และ Crenshaw Boulevard ที่หลุมทางเข้าที่สร้างขึ้นบนพื้นที่จอดรถของ SpaceX ส่วนตรงสั้น ๆ มุ่งหน้าไปทางเหนือตามด้วยเส้นโค้งรัศมี 530 ฟุต (161.5 ม.) ไปทางทิศตะวันตกใต้ถนนเวสต์ 120 จากนั้นเป็นอุโมงค์ตรงยาวn โค้งเล็กน้อยและสุดท้ายสั้น ๆ ตรงไปยังทางออก จุดกึ่งกลางของอุโมงค์มีการวางแผนที่จะเชื่อมต่อกับทางทิศเหนือที่สั้นมากกระตุ้นไปยังระบบจอดรถขนาดเล็กแบบลิฟต์ที่จอดรถที่นำขึ้นไปในโรงรถที่อยู่อาศัยหลังบ้านหลังที่ 3834 West 119th Place
สเปซเอ็กซ์สตาร์ชิป

ระบบยานอวกาศสตาร์ชิปสเปซเอ็กซ์  เป็นยานพาหนะยิงจรวดแบบสองขั้นตอนสู่วงโคจรที่สามารถนำกลับมาใช้ใหม่ได้อย่างสมบูรณ์ ภายใต้การพัฒนาโดย SpaceX ตั้งแต่ปี ค.ศ. 2012 โดยเป็นโครงการเที่ยวบินอวกาศส่วนตัวที่หาทุนด้วยตนเอง
จรวดขั้นที่สอง — ซึ่งเรียกอีกอย่างว่า "สตาร์ชิป" — ได้รับการออกแบบให้เป็นดู้เก็บสินค้าระยะยาวและเป็นยานอวกาศบรรทุกผู้โดยสารในที่สุด มันถูกนำมาใช้ในตอนแรกโดยไม่มีขั้นตอนบูสเตอร์ใด ๆ เลย ซึ่งเป็นส่วนหนึ่งของโครงการพัฒนาที่ครอบคลุมเพื่อพิสูจน์การปล่อยตัวและการลงจอดและทำซ้ำในรายละเอียดการออกแบบที่หลากหลาย โดยเฉพาะอย่างยิ่งในส่วนที่เกี่ยวกับการกลับเข้าสู่ชั้นบรรยากาศของยาน ในขณะที่ยานอวกาศกำลังได้รับการทดสอบด้วยตัวมันเองที่ระดับความสูงต่ำกว่าฐานในช่วงปี พ.ศ. 2562-2563 แต่ต่อมาจะถูกนำไปใช้ในการปล่อยสู่วงโคจรโดยมีจรวดขั้นบูสเตอร์เพิ่มเติมคือ ซูเปอร์เฮฟวี ซึ่งยานจะทำหน้าที่เป็นทั้งขั้นที่สองในระบบปล่อยยานอวกาศสู่วงโคจรแแบบสองขั้นตอนและทำหน้าที่เป็นยานโคจรระยะยาวในอวกาศ
เดอุสวุลต์

เดอุสวุลต์ ('พระเจ้าประสงค์สิ่งนั้น') เป็นภาษิตภาษาละตินที่มีส่วนเกี่ยวข้องกับสงครามครูเสด โดยกล่าวครั้งแรกในช่วงสงครามครูเสดครั้งที่ 1 ใน ค.ศ. 1096
ในปัจจุบัน ภาษิตนี้มีความหมายขึ้นอยู่กับการใช้งาน เช่น ในอุปลักษณ์อิงถึง "น้ำพระทัยพระเจ้า", ในภาษิตของคณะนักบวช เช่น คณะของพระคูหาศักดิ์สิทธิ์ หรือในปัจจุบันที่ใช้ในสโลแกนอาการกลัวอิสลามโดยพวกออลต์ไรต์บางส่วนและกลุ่มชาตินิยมผิวขาว
ความหมายและความหลากหลาย.
ประโยคนี้เป็นการแปลในวัลเกตของ 2 ซามูเอล 14:14 จากคัมภีร์ไบเบิล: "nec vult Deus perire animam" ("พระเจ้าไม่ได้คิดที่จะทำลายชีวิตใคร") 
ความหลากหลายในภาษิตของพวกครูเสดมีทั้ง "Deus lo vult", "Deus le volt" (ทั้งคู่อยู่ในกลุ่มภาษาโรมานซ์), "Deus id vult" (ภาษาละตินคลาสสิก), "Dieux el volt" (ภาษาฝรั่งเศสเก่า) และ "Deus hoc vult" (ภาษาละตินคลาสสิก) สองอันแรกที่ไม่ตรงตามไวยากรณ์ละตินคลาสสิก เป็นรูปที่ได้รับอิทธิพลด้วยกลุ่มภาษาโรมานซ์ รายงานจาก #เปลี่ยนทาง คำกำกับนาม 'lo' หรือ 'le' อาจจะอยู่ในภาษิตดั้งเดิมที่อะมัลฟี เพราะนักเขียนทั้งสองในหนังสือ "เกสตา ฟรันโกรุม" (Gesta Francorum) และ "ฮิสโตเรีย เบลลิ ซาคริ" (Historia belli sacri) ได้รายงานถึงมัน นักประวัติศาสตร์ Louis Bréhier บันทึกว่า "เกสตา ฟรันโกรุม" ถูกเขียนในหลายภาษาระหว่างภาษาละติน, ภาษาฝรั่งเศสเก่า และภาษาอิตาลีเก่า
ษิมมี

ษิมมี ("ḏimmī", ; โดยรวมเรียกว่า , "อะฮ์ลุษษิมมะฮ์", "ชาว "ษิมมะฮ์"") เป็นคำเรียกสมัยก่อน ที่ใช้หมายถึงผู้ที่ไม่ใช่มุสลิมที่อาศัยอยู่ในรัฐอิสลามและได้รับการคุ้มครองตามกฎหมาย#เปลี่ยนทาง คำนี้แปลตรงตัวได้ว่า "ผู้ที่ได้รับการคุ้มครอง" หมายถึงข้อผูกพันของรัฐตามกฎหมาย "ชะรีอะฮ์" ที่จะต้องคุ้มครองชีวิต ทรัพย์สิน และเสรีภาพทางศาสนาของปัจเจกบุคคลโดยแลกเปลี่ยนกับความภักดีต่อรัฐและการชำระเงิน "ญิซยะฮ์" ซึ่งเป็นส่วนเติมเต็มของ "ซะกาต" ที่มุสลิมจ่าย "ษิมมี" จะได้รับการยกเว้นหน้าที่บางอย่างที่มอบหมายไว้เฉพาะสำหรับมุสลิม และไม่ได้รับสิทธิพิเศษและเสรีภาพบางอย่างที่สงวนไว้เฉพาะแก่มุสลิม แต่นอกเหนือจากนั้นยังคงมีความเท่าเทียมภายใต้กฎหมายทรัพย์สิน สัญญา และข้อผูกมัด
ภายใต้กฎหมาย "ชะรีอะฮ์" ชุมชน "ษิมมี" มักได้รับการบริหารด้วยกฎหมายของตนแทนกฎหมายบางประการที่บังคับใช้แก่ชุมชนมุสลิม เช่น ชุมชนยิวในมะดีนะฮ์เคยได้รับอนุญาตให้มีสภาฮาลาคาเป็นของตนเอง และระบบมิลเลตของจักรวรรดิออตโตมันอนุญาตให้ชุมชนษิมมีหลายแห่งปกครองตนเองภายใต้ศาลกฎหมายแยกต่างหาก นอกจากนี้ ชุมชน "ษิมมี" สามารถกระทำกิจบางอย่างที่ชุมชนมุสลิมห้ามได้ เช่น การบริโภคเครื่องดื่มแอลกอฮอล์และเนื้อสุกร
ในอดีต สถานะษิมมีเคยนำไปใช้กับชาวยิว, คริสต์ศาสนิกชน และอัศศอบิอะฮ์ซึ่งถือว่าเป็น "ชาวคัมภีร์" ตามเทววิทยาอิสลาม ต่อมาสถานะนี้ได้รับการนำไปใช้กับผู้นับถือศาสนาโซโรอัสเตอร์, ซิกข์, ฮินดู, เชน และพุทธ
มุสลิมสายกลาง (Moderate Muslim) โดยทั่วไปปฏิเสธระบบ "ษิมมี" เพราะมองว่าไม่เหมาะสมต่อสมัยรัฐชาติและประชาธิปไตย
ดูเพิ่ม.
<templatestyles src="Div col/styles.css"/>
เทศบาลตำบลเมืองงาย

เทศบาลตำบลเมืองงาย เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลเมืองงาย ในอำเภอเชียงดาว จังหวัดเชียงใหม่ เดิมมีฐานะเป็นสภาตำบลเมืองงาย ก่อนที่ต่อมาจะแบ่งแยกพื้นที่สภาตำบลจัดตั้งเป็นสุขาภิบาลเมืองงายใน พ.ศ. 2534 แล้วจึงยกฐานะขึ้นเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 2 ของอำเภอเชียงดาว ปัจจุบันเทศบาลตำบลเมืองงายมีประชากร 3,855 คน มีสถานที่สำคัญภายในเทศบาล คือ พระสถูปเจดีย์สมเด็จพระนเรศวรมหาราชานุสรณ์ เป็นสถูปที่สร้างขึ้นเพื่อเป็นอนุสรณ์สถานเทิดพระเกียรติสมเด็จพระนเรศวรมหาราช
พื้นที่เทศบาลตำบลเมืองงายตั้งอยู่ที่ราบระหว่างหุบเขาทิศตะวันตกเฉียงเหนือของอำเภอเชียงดาว อยู่ห่างจากที่ว่าการอำเภอประมาณ 12 กิโลเมตร อยู่ห่างจากตัวจังหวัดเชียงใหม่ 82 กิโลเมตร สามารถเดินทางมาได้โดยทางหลวงแผ่นดินหมายเลข 1178 (ถนนสายแม่ข้อน -นาหวาย) สภาพสังคมมีโรงเรียนทั้งหมดสามแห่งและมีโรงพยาบาลส่งเสริมสุขภาพตำบลหนึ่งแห่ง คือ โรงพยาบาลส่งเสริมสุขภาพตำบลบ้านเมืองงาย
ไทยซุปเปอร์โมเดลคอนเทสต์ 2010

ไทยซุปเปอร์โมเดลคอนเทสต์ 2010  เป็นการประกวดไทยซูเปอร์โมเดลคอนเทสต์ ครั้งที่ 9 ซึ่งมีการประกวดรอบตัดสินในวันที่ 27 ตุลาคม พ.ศ. 2553 ณ โรงแรมเซ็นทาราแกรนด์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ อนิสา นูกราฮา จากกรุงเทพมหานคร
#เปลี่ยนทาง ผู้ได้ตำแหน่ง ไทยซุปเปอร์โมเดลคอนเทสต์
จิระพงศ์ มีนาพระ

จิระพงศ์ มีนาพระ (11 พฤษภาคม พ.ศ. 2536 –) เป็นนักวิ่งระยะสั้นชาวไทยที่มีความเชี่ยวชาญในระยะ 100 เมตร เขาเกิดที่จังหวัดสุราษฎร์ธานี ประเทศไทย
ในการแข่งโอลิมปิกเยาวชนฤดูร้อน 2010 ซึ่งเป็นครั้งปฐมฤกษ์ เขาจบด้วยอันดับที่ห้าในระยะ 100 เมตร
เทศบาลตำบลเชียงดาว

เทศบาลตำบลเชียงดาว เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลเชียงดาว ในอำเภอเชียงดาว จังหวัดเชียงใหม่ ซึ่งเป็นที่ตั้งของศูนย์ราชการของอำเภอเชียงดาว เดิมมีฐานะเป็นสุขาภิบาลเชียงดาวจัดตั้งขึ้นใน พ.ศ. 2499 แล้วจึงยกฐานะขึ้นเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 1 ของอำเภอเชียงดาว ปัจจุบันเทศบาลตำบลเชียงดาวมีประชากร 4,008 คน 
ชุมชนเทศบาลตำบลเชียงดาว อยู่ห่างจากศูนย์ราชการจังหวัดเชียงใหม่ ไปทางทิศเหนือ ตามทางหลวงแผ่นดินหมายเลข 107 (เชียงใหม่ – ฝาง) เป็นระยะทางประมาณ 72 กิโลเมตร มีพื้นที่ทั้งหมด 3.5 ตารางกิโลเมตร หรือ 2,187.5 ไร่ พื้นที่เทศบาลตำบลเชียงดาว มีลักษณะเป็นพื้นที่ราบระหว่างภูเขา ลาดเอียงจากทิศตะวันตกไปทางทิศตะวันออกหรือสภาพพื้นที่ค่อย ๆ ลาดเอียงลงสู่แม่น้ำปิง ส่วนสภาพสังคมมีโรงเรียนทั้งหมดสี่แห่ง ด้านสาธารณสุขนั้นมีโรงพยาบาลเชียงดาวตั้งอยู่ห่างจากเขตพื้นที่เทศบาลไปอีกประมาณ 4 กิโลเมตร
อรัชพร โภคินภากร

อรัชพร โภคินภากร (เกิด 28 เมษายน พ.ศ. 2537) ชื่อเล่น ก้อย เป็นนักแสดง นักร้อง พิธีกรชาวไทย มีผลงานเด่นจากซีรีส์เรื่อง "O-negative รัก-ออกแบบไม่ได้" (2559) รับบท "ชมพู่" และ "บางกอกคณิกา" (2567) รับบท "โบตั๋น"
ประวัติ.
อรัชพรเกิดเมื่อวันที่ 28 เมษายน พ.ศ. 2537 สำเร็จการศึกษาในระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จการศึกษาในระดับอุดมศึกษาจาก คณะนิเทศศาสตร์ จุฬาลงกรณ์มหาวิทยาลัย วิชาเอกการประชาสัมพันธ์ วิชาโทสื่อสารการแสดง
อรัชพร เริ่มเข้าวงการบันเทิงจากการแสดงละครเวทีนิเทศจุฬาฯ เรื่อง ปิ๊กกะแอน ในปี 2556 และโด่งดังเป็นที่รู้จักในวงกว้างจากบท ดิว ในละครซีรีส์เรื่อง ฮอร์โมนส์ วัยว้าวุ่น Season 2-3 ในปี 2557-2558 และบท ชมพู่ ในละครเรื่อง รัก-ออกแบบไม่ได้ ในปี 2559
ทัศนะส่วนตัว.
อรัชพร เป็นหนึ่งในผู้สนับสนุนการประท้วงในประเทศไทย พ.ศ. 2563–2564 และสนับสนุน พิธา ลิ้มเจริญรัตน์ และ พรรคก้าวไกล ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ทั้งยังเป็นหนึ่งในผู้เรียกร้องให้นำเข้าวัคซีนไฟเซอร์ ในระหว่างการระบาดทั่วของโควิด-19 ในประเทศไทย ทั้งยังสนับสนุนการแก้รัฐธรรมนูญ และเรียกร้องยกเลิกการเรียกร้องสินสอด
ฐานลงจอดกลางมหาสมุทร

ฐานลงจอดกลางมหาสมุทร (ASDS) เป็นเรือเดินทะเลที่ได้มาจากดาดฟ้าของแพที่ติดตั้งเครื่องยนต์รักษาสถานีและแท่นจอดขนาดใหญ่ซึ่งควบคุมโดยหุ่นยนต์อัตโนมัติ การก่อสร้างเรือดังกล่าวได้รับมอบหมายจาก SpaceX บริษัทการบินและอวกาศเพื่อให้สามารถกู้คืนจรวดระยะแรกในทะเลสำหรับภารกิจที่มีเชื้อเพลิงไม่เพียงพอที่จะกลับไปยังจุดปล่อย หลังจากส่งยานอวกาศเข้าสู่วงโคจรหรือวิถีโคจรของดาวเคราะห์
บาห์มัน อัสการี

บาห์มัน อัสการี โกห์นเชห์ (อักษรโรมัน: Bahman Asgari Ghoncheh; 21 ธันวาคม ค.ศ. 1991 –) เป็นนักคาราเต้ชาวอิหร่านที่ได้รับรางวัลเหรียญทองจากการแข่งคาราเต้ชิงแชมป์โลก 2018
โอลิมปิกฤดูร้อน 2020 ประเทศญี่ปุ่น.
ในตอนท้ายของการแข่งชิงแชมป์คัดเลือกโอลิมปิก เขาได้อันดับหนึ่งในรุ่นน้ำหนักไม่เกิน 75 กก. และได้รับโควตาสู่โอลิมปิกฤดูร้อน 2020 ที่ประเทศญี่ปุ่น
สเปซเอ็กซ์ดรากอน 2

สเปซเอ็กซ์ดรากอน 2  เป็นยานอวกาศที่นำกลับมาใช้ใหม่ได้ซึ่งพัฒนาและผลิตโดยSpaceX ผู้ผลิตด้านการบินและอวกาศของสหรัฐ ในฐานะผู้สืบทอดจาก ดรากอน ซึ่งเป็นยานอวกาศบรรทุกสินค้าที่นำกลับมาใช้ใหม่ได้ มีสองรูปแบบ ได้แก่ Crew Dragon แคปซูลอวกาศที่สามารถส่งนักบินอวกาศได้ถึงเจ็ดคนและ Cargo Dragon ซึ่งได้รับการปรับปรุงแทนยานอวกาศ Dragon เดิม ยานอวกาศปล่อยตัวบนยอดจรวด Falcon 9 Block 5 และกลับสู่โลกด้วยการนำเครื่องลงในมหาสมุทร แตกต่างจากรุ่นก่อนตรงที่ยานอวกาศสามารถเชื่อมกับสถานีอวกาศนานาชาติได้แทนที่จะเทียบท่า Crew Dragon ติดตั้งระบบหนีการปล่อยจรวดแบบบูรณาการ (LES) ที่สามารถเร่งยานพาหนะให้ห่างจากจรวดในกรณีฉุกเฉินที่ ซึ่งทำได้โดยใช้ชุดทรัสเตอร์พ็อดติดตั้งด้านข้างทั้งสี่ด้านพร้อมเครื่องยนต์ SuperDraco สองเครื่องต่อชุด ยานอวกาศมีแผงเซลล์แสงอาทิตย์ที่ออกแบบใหม่และสายแม่พิมพ์ด้านนอกที่ปรับเปลี่ยนเมื่อเทียบกับ Dragon เดิมและมีคอมพิวเตอร์สำหรับการบินและระบบการบินใหม่ ในเดือนมีนาคม ค.ศ. 2020 ยานอวกาศ Dragon 2 จำนวน 4 ลำได้ถูกผลิตขึ้น (ไม่นับรวมหัวข้อทดสอบโครงสร้างที่ไม่เคยบินในอากาศ)
ตำบลเมืองนะ

เมืองนะ เป็นตำบลหนึ่งของอำเภอเชียงดาว จังหวัดเชียงใหม่ เป็นที่ตั้งของอุทยานแห่งชาติผาแดงหรือชื่อเดิมคืออุทยานแห่งชาติเชียงดาว สถานที่ท่องเที่ยวสำคัญในอุทยานคือดอยค้ำฟ้า น้ำตกศรีสังวาลย์ บ่อน้ำร้อนโป่งอาง เป็นตำบลที่มีประชากรมากที่สุดในจังหวัดเชียงใหม่ถึง 38,354 คน และเป็นพื้นที่ชายแดนไทย–พม่าที่จุดผ่อนปรนการค้ากิ่วผาวอกซึ่งเป็นอนาคตประตูการค้าชายแดนของจังหวัดเชียงใหม่เพื่อรองรับประชาคมเศรษฐกิจอาเซียน
ที่ตั้งและอาณาเขต.
ตำบลเมืองนะมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลเมืองนะแบ่งพื้นที่การปกครองออกเป็น 14 หมู่บ้าน ได้แก่
การปกครองส่วนท้องถิ่น.
ท้องที่ตำบลเมืองนะ มีองค์กรปกครองส่วนท้องถิ่น เพียงแห่งเดียว คือ เทศบาลตำบลเมืองนะ ครอบคลุมพื้นที่ตำบลเมืองนะทั้งหมด ซึ่งเป็นสภาตำบลเมืองนะที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลเมืองนะในวันที่ 30 มกราคม พ.ศ. 2539
เมื่อองค์การบริหารส่วนตำบลเมืองนะ จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลเมืองนะได้ยกฐานะขึ้นเป็น เทศบาลตำบลเมืองนะ ตามประกาศกระทรวงมหาดไทย เมื่อวันที่ 15 กรกฎาคม พ.ศ. 2551 และมีผลในวันเดียวกัน
ประชากร.
พื้นที่ตำบลเมืองนะประกอบด้วยหมู่บ้านทั้งสิ้นจำนวน 14 หมู่บ้าน มีจำนวนประชากร 37,905 คน แบ่งเป็นชาย 18,587 คน หญิง 19,318 คน (เดือนธันวาคม 2564) เป็นตำบลที่มีจำนวนประชากรมากที่สุดในอำเภอเชียงดาวและในจังหวัดเชียงใหม่
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
สเปซเอ็กซ์ แอกเซียมสเปซ-1

สเปซเอ็กซ์ แอกเซียม สเปซ-1 (AX-1 หรือ Ax1) เป็นแผนภารกิจของ สเปซเอ็กซ์ ครูวดรากอน ที่จะเดินทางไปยังสถานีอวกาศนานาชาติ (ISS) ซึ่งดำเนินการโดย SpaceX ในนามของแอกเซียมสเปซ เที่ยวบินนี้จะเริ่มใน 8 เมษายน 2022 15:17 UTC และขนส่งสี่คนไปยังสถานีอวกาศนานาชาติเป็นเวลาแปดวันโดยประมาณ ได้แก่ Michael López-Alegría ในฐานะนักบินอวกาศที่ได้รับการฝึกฝนอย่างมืออาชีพซึ่งได้รับการว่าจ้างจาก Axiom Space, Tom Cruise และ Doug Liman สำหรับโครงการภาพยนตร์ และนักท่องเที่ยวอวกาศอีกหนึ่งคน
Thailand virus

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Thailand virus (THAIV) หรือ ไทยแลนด์ไวรัส เป็นออร์โธฮันตาไวรัสมีเปลือก ชนิดอาร์เอ็นเอสายเดี่ยว เซนส์ลบ ชนิดหนึ่ง
การแยก THAIV ได้เป็นครั้งแรกนั้นมาจากหนูในจังหวัดนครปฐมและจังหวัดนครราชสีมา ในปี ค.ศ. 1994 พบว่าหนูพุกใหญ่ ("Bandicota indica") เป็นแหล่งกักเก็บโรคหลักในธรรมชาติของ THAIV นักวิทยาเซรุ่มพบว่าหนูอื่น ๆ ในประเทศไทยสามารถเป็นแหล่งกักไวรัสได้เช่นกัน แต่ยังไม่ยืนยัน ได้แก่ หนูท้องขาว ("Rattus rattus"), หนูจี๊ด ("R. exulans"), หนูบ้าน ("R. norvegicus") และ หนูนาน้อย ("R. losea")
วิทยาไวรัส.
THAIV แตกต่างจากฮันตาไวรัสอื่น ๆ ในทางพันธุศาสตร์ จากการศึกษาชิ้นส่วนนิวคลีโอไทด์ L, M และ S พบว่าบรรพบุรุษที่ใกล้เคียงที่สุดคือโซลไวรัส(SEOV) อย่างไรก็ตาม THAIV สี่เชื้อที่แยกออกมาจาก "R. Rattus" มีความหลากหลายทางพันธุกรรมในตัวมันเอง และแตกต่างจาก SEOV มาก จากการทำคลัสเตอร์ทางภูมิศาสตร์
ตำนานพระทอง-นางนาค

พระทอง (พระเจ้าเกาฑิณยะชัยวรมันที่ 1) และ นางนาค (พระนางโสมา) เป็นบุคคลสัญลักษณ์ในวัฒนธรรมกัมพูชา ตามคติความเชื่อของชาวเขมร การอภิเษกสมรสของพระทองและนางนาคถือเป็นจุดกำเนิดของประเทศกัมพูชา ทำให้เกิดอาณาจักรเขมรโบราณก่อนยุคเมืองพระนครหรืออาณาจักรฟูนานขึ้น 
ในปัจจุบันประเพณีการแต่งงานของเขมรส่วนใหญ่สามารถสืบย้อนกลับไปได้ถึงการแต่งงานของพระทองและยุคกลาง
ตามบันทึกของเอกสารนักสำรวจชาวจีนทั้งสองได้แก่ คัง ไตและจู หยิง ในศตวรรษที่ 1 รัฐฟูนันก่อตั้งขึ้นโดยพราหมณ์ชาวอินเดีย นามว่ากามพู สวยัมภูวะ หรือ เกาฑินยะ ได้เดินทางมายังชายฝั่งของดินแดนเขมรสุวรรณภูมิ เกาฑินยะได้รับคำสั่งในความฝันให้เอาธนูวิเศษจากวิหารเพื่อเอาชนะเจ้าหญิงนาคนามว่า พระนางโสมา (ตามเอกสารจีน:หลิวเย่), ธิดาของราชาพญานาค เกาฑินยะได้เสกเวทมนตร์คาถายิงธนูวิเศษมาที่เรือธิดาพญานาค ทำให้นางตกพระทัยกลัว แล้วยินยอมอภิเษกด้วย ส่วนพญานาคผู้บิดาได้ทรงดื่มน้ำทะเลจนเหือดแห้งเพื่อสร้างอาณาจักรให้ราชบุตรเขยและธิดา
เมื่อเจ้าหญิงโสมาได้อภิเษกสมรสกับเกาฑินยะ (เอกสารจีน: ฮุนเตียน) ถือกำเนิดเชื้อสายปฐมวงศ์ของราชวงศ์วรมัน
ส่วนเกาฑินยะได้ทรงขึ้นเป็นพระเจ้าเกาฑิณยะชัยวรมันที่ 1 (พระมหากษัตริย์กัมพูชาพระองค์แรกแห่งอาณาจักรฟูนาน) ต่อมาพระองค์ได้สร้างเมืองหลวงและเปลี่ยนชื่อประเทศเป็น "กัมโพชะ" หรือ "กัมพูชา"
อย่างไรก็ตามทั้งหมดนี้เป็นเพียงนิทานไม่สามารถอ้างอิงจากประวัติศาสตร์ที่สามารถพิสูจน์ได้ การแต่งกายในอดีตล้วนต้องได้รับอิทธิพลการแต่งกายจากอินเดียเป็นหลัก แต่ปัจจุบันนั้นชาวกัมพูชาพยายามแต่งกายเพื่อผูกโยงกับนิทานเรื่องดังกล่าว
ราชานุสาวรีย์ตำนานพระทองนางนาค.
ราชานุสาวรีย์ตำนานพระทองนางนาค ตั้งอยู่ที่วงเวียนหมู่บ้านโกกี (ตะเคียน) ตำบลเบิตตาง อำเภอไปรนุบ จังหวัดพระสีหนุ ถือเป็น สัญลักษณ์แห่งการถือกำเนิดประวัติศาสตร์และอารยธรรมเขมร อนุสาวรีย์แห่งนี้สร้างขึ้นจากทองแดง ออกแบบโดยชาวกัมพูชา โดยทำการหล่อโลหะขึ้นรูป มีความสูง 21 เมตร น้ำหนัก 40 ตัน หันหน้าออกไปทางทะเล อนุสาวรีย์ก่อสร้างสำเร็จและเปิดอย่างเป็นทางการในวันที่ 17 เมษายน พ.ศ. 2565 โดยดำริของนายกรัฐมนตรีสมเด็จอัครมหาเสนาบดี เดโช ฮุนเซน
พระทองนางนาค มีที่มาจากตำนานโบราณของกัมพูชา เกี่ยวข้องกับการถือกำเนิดของอารยธรรมเขมร อนุสาวรีย์เป็นรูปพระทอง ถือชายสไบของนางนาค เพื่อดำน้ำตามไปยังเมืองบาดาล ไปพบบิดาและมารดาของนาง ซึ่งเป็นพญานาค โดยถือเป็นสัญลักษณ์ของการถือกำเนิดแผ่นดิน อารยธรรม วัฒนธรรม และจารีตประเพณีของกัมพูชา
เทศบาลตำบลพระธาตุปู่ก่ำ

พระธาตุปู่ก่ำ เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลเมืองงาย ในอำเภอเชียงดาว จังหวัดเชียงใหม่ เดิมมีฐานะเป็นสภาตำบลเมืองงาย ก่อนที่ต่อมาสภาตำบลเมืองงาย (เฉพาะส่วนที่อยู่นอกเขตสุขาภิบาลเมืองงาย) ได้จัดตั้งขึ้นเป็นองค์การบริหารส่วนตำบลใน พ.ศ. 2539 ต่อมาองค์การบริหารส่วนตำบลเมืองงาย ได้ขอจัดตั้งเป็นเทศบาลตำบล จึงได้เปลี่ยนชื่อองค์การบริหารส่วนตำบลเมืองงาย เป็นองค์การบริหารส่วนตำบลพระธาตุปู่ก่ำ และจัดตั้งเป็นเทศบาลตำบลพระธาตุปู่ก่ำ ใน พ.ศ. 2551 เพื่อไม่ให้ชื่อซ้ำกับเทศบาลตำบลเมืองงาย นับเป็นเทศบาลตำบลแห่งที่ 4 ของอำเภอเชียงดาว ปัจจุบันเทศบาลตำบลพระธาตุปู่ก่ำมีประชากร 2,365 คน 
พื้นที่เทศบาลตำบลพระธาตุปู่ก่ำตั้งอยู่ตั้งอยู่ทางทิศตะวันตกเฉียงเหนือของอำเภอเชียงดาว ห่างจากตัวอำเภอประมาณ 17 กิโลเมตร การคมนาคมโดยทางหลวงแผ่นดินหมายเลข 107 (ถนนเชียงใหม่ - ฝาง) และแยกเข้ามาทางหลวงแผ่นดินหมายเลข 1178 (ถนนแม่ข้อน - นาหวาย) มีสถานที่สำคัญในเทศบาลคือ "วัดพระธาตุปู่ก่ำ" พื้นที่แห่งนี้เคยเป็นสถานที่ปฏิบัติธรรม หรือทรงธรรมของสมเด็จพระนเรศวรมหาราช จากหลักฐานภายใต้ฐานเจดีย์เป็นคูหามีสิ่งสำคัญประดิษฐาน “แท่นทรงธรรม” จึงเป็นที่มาของชื่อเทศบาล